ที่ สทช ๔๐๑๕/พิเศษ สำนักงานคณะกรรมการกิจการกระจายเสียง

 กิจการโทรทัศน์และกิจการโทรคมนาคมแห่งชาติ

 ๘๗ ถนนพหลโยธิน ซอย ๘ แขวงสามเสนใน

 เขตพญาไท กรุงเทพฯ ๑๐๔๐๐

 ๑๙ กรกฎาคม ๒๕๕๖

เรื่อง ขอเชิญเข้าร่วมโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์หัวข้อ

 “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๑

เรียน ผู้ประกอบการวิทยุชุมชน ผู้รับใบอนุญาตทดลองออกอากาศในลักษณะชั่วคราว

สิ่งที่ส่งมาด้วย ๑. กำหนดการฝึกอบรม

 ๒. แบบตอบรับการเข้าร่วมฝึกอบรม

 ด้วย สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) กำหนดจัดโครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์ หัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๑ โดยมีวัตถุประสงค์เพื่อเสริมสร้างความรู้พื้นฐาน พัฒนาคุณภาพรายการและเพิ่มศักยภาพในการผลิตรายการของผู้ประกอบวิชาชีพในกิจการกระจายเสียงและกิจการโทรทัศน์ รวมทั้งแลกเปลี่ยนองค์ความรู้ ประสบการณ์จากผู้ที่อยู่ในสายวิชาชีพเดียวกัน และสามารถนำความรู้ทีได้มาใช้ในการปฏิบัติงานจริง ระหว่างวันที่ ๗ – ๘ สิงหาคม ๒๕๕๖ ณ ห้องทะเลใน โรงแรมร้อยเกาะ ตำบลมะขามเตี้ย อำเภอเมือง จังหวัดสุราษฎร์ธานี ซึ่งจะมีการมอบใบประกาศให้กับผู้เข้าร่วมโครงการหลังเสร็จสิ้นการอบรมดังกล่าว

 สำนักงาน กสทช. ขอเรียนเชิญผู้ประกอบการวิทยุชุมชนที่ได้รับใบอนุญาตทดลองออกอากาศ
ในลักษณะชั่วคราว หรือผู้แทนในพื้นที่จังหวัดสุราษฎร์ธานี จังหวัดนครศรีธรรมราช จังหวัดชุมพร จังหวัดระนอง จังหวัดภูเก็ต จังหวัดพังงา จังหวัดกระบี่ และจังหวัดประจวบคีรีขันธ์ จำนวนสถานีละ ๒ คน เข้าร่วมอบรม ตามวัน เวลา และสถานที่ข้างต้น โดยส่งแบบตอบรับการเข้าร่วมอบรมฯ พร้อมสำเนาบัตรประชาชน และสำเนาใบอนุญาตทดลองประกอบกิจการฯ ***ภายในวันพุธที่ ๓๑ กรกฎาคม ๒๕๕๖*** ทั้งนี้ สำนักงาน กสทช. สงวนสิทธิ์การเข้าร่วมโครงการเฉพาะผู้ส่งแบบตอบรับ จำนวน ๒๐๐ ท่านแรก และต้องเข้าอบรมครบ ๒ วันเท่านั้น จึงจะได้รับ
ใบประกาศนียบัตร

 จึงเรียนมาเพื่อโปรดทราบ และขอขอบคุณมา ณ โอกาสนี้ด้วย

ขอแสดงความนับถือ

(นางดวงเดือน รังสิกุล)
ผู้อำนวยการ
กลุ่มงานพัฒนาองค์กรวิชาชีพ

กลุ่มงานพัฒนาองค์กรวิชาชีพ

โทรศัพท์ ๐-๒๒๗๑-๐๑๕๑-๖๐ ต่อ ๔๖๗-๘

****

**กำหนดการฝึกอบรม**

**โครงการฝึกอบรมเพื่อการพัฒนาวิชาชีพในกิจการกระจายเสียงและกิจการโทรทัศน์**

**ในหัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ”**

**สำหรับผู้ประกอบการวิทยุชุมชน (ผู้รับใบอนุญาตทดลองออกอากาศในลักษณะชั่วคราว)**

**โดยสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ**

**วันพุธที่ ๗ – วันพฤหัสบดีที่ ๘ สิงหาคม พ.ศ.๒๕๕๖**

**ณ ห้องทะเลใน โรงแรมร้อยเกาะ จังหวัดสุราษฎร์ธานี**

**วันที่แรก**

|  |  |
| --- | --- |
| **เวลา** | **กิจกรรม** |
| ๐๙.๐๐ – ๐๙.๓๐ | ลงทะเบียน  |
| ๐๙.๓๐ – ๑๐.๐๐ | พิธีกรกล่าวต้อนรับและพิธีเปิดงาน ประธานเปิดงาน โดย กสทช. ผศ. ดร. ธวัชชัย จิตรภาษ์นันท์Key note speaker กล่าวภาพรวมของโครงการ โดยดร.เฉลิมชัย ผู้พัฒน์ หัวหน้าส่วนงาน กสทช. ผศ. ดร. ธวัชชัย จิตรภาษ์นันท์ |
| ๑๐.๐๐ – ๑๐.๓๐ | การบรรยายในหัวข้อ **“มาตรฐานทางเทคนิคและการแก้ไขปัญหาทางด้านเทคนิคของวิทยุกระจายเสียง”**โดย... ...คุณทศพร ซิมตระการ (ที่ปรึกษา กสทช. ผศ.ดร. ธวัชชัย จิตรภาษ์นันท์) |
| ๑๐.๓๐ – ๑๒.๐๐ | การบรรยายในหัวข้อ **“การเตรียมความพร้อมสู่การได้รับใบอนุญาตประกอบกิจการวิทยุกระจายเสียง (หลังผ่านการทดลองประกอบใบอนุญาต)”**โดย...คุณมณีรัตน์ กำจรกิจการ(ผู้อำนวยการกลุ่มงานการอนุญาตประกอบกิจการ 1 สำนักงาน กสทช.) |
| ๑๒.๐๐ – ๑๓.๐๐ | พักรับประทานอาหารกลางวัน |
| ๑๓.๐๐ – ๑๔.๓๐ | การบรรยายในหัวข้อ **“การบริหารจัดการสถานีวิทยุอย่างมืออาชีพ”**โดย...ดร.โสภัทร นาสวัสดิ์ (อาจารย์ประจำภาควิชาวิทยุกระจายเสียงและโทรทัศน์  คณะนิเทศศาสตร์ มหาวิทยาลัยธุรกิจบัณฑิตย์) |
| ๑๔.๓๐ - ๑๕.๐๐ | พักรับประทานอาหารว่าง |
| ๑๕.๐๐ – ๑๖.๐๐ | การบรรยายในหัวข้อ **“การรวมกลุ่มของผู้ประกอบวิชาชีพในกิจการกระจายเสียงและโทรทัศน์”** โดย...คุณรมิดา จรินทิพย์พิทักษ์ (ผู้อำนวยการกลุ่มงานส่งเสริมการแข่งขันและกำกับดูแลตนเอง) |
| ๑๖.๐๐ – ๑๘.๐๐ | พักผ่อนตามอัธยาศัย |
| ๑๘.๐๐ – ๒๒.๐๐  | รับประทานอาหารค่ำ พร้อมกิจกรรมกลุ่มสัมพันธ์  |

หมายเหตุ : ช่วงเช้ามีเบรคเครื่องดื่มและอาหารว่าง ในห้องสัมมนา, กำหนดการและวิทยากรอาจเปลี่ยนแปลงได้ตามความเหมาะสม

-๒-

**วันที่สอง**

ช่วงเช้า : บรรยายรวม

ช่วงบ่าย : แบ่งผู้เข้าร่วมโครงการเป็น ๒ กลุ่มย่อย คือ

กลุ่ม ๑ : วิทยุกระจายเสียงธุรกิจท้องถิ่น

กลุ่ม ๒ : วิทยุกระจายเสียงบริการสาธารณะ และวิทยุกระจายเสียงบริการชุมชน

รูปแบบการอบรมและสัมมนา : กิจกรรมกลุ่ม/ อภิปรายกลุ่ม

|  |  |
| --- | --- |
| **เวลา** | **กิจกรรม** |
| ๐๙.๐๐ – ๑๐.๓๐ | การบรรยายในหัวข้อ **“จรรยาบรรณของการประกอบกิจการวิทยุกระจายเสียง”**โดย...ดร.นิวัติ วงศ์พรหมปรีดา (อุปนายกฝ่ายส่งเสริมจรรยาบรรณ สมาคมโฆษณาแห่งประเทศไทย) |
| ๑๐.๓๐ – ๑๒.๐๐ | การบรรยายในหัวข้อ **“กลยุทธ์การผลิตรายการและสร้างเนื้อหาในกิจการวิทยุชุมชน วิทยุสาธารณะ และวิทยุธุรกิจท้องถิ่น”**โดย...คุณเก่งกาจ จงใจพระ (นักจัดรายการวิทยุ) |
| ๑๒.๐๐ – ๑๓.๐๐ | พักรับประทานอาหารกลางวัน |
| ๑๓.๐๐ – ๑๔.๓๐ | กลุ่ม ๑ หัวข้อ **“การโฆษณาให้ดึงดูดใจในกิจการวิทยุธุรกิจท้องถิ่น”**โดย...คุณญาศิณี เคารพธรรม กลุ่ม ๒ หัวข้อ **“การบริหารวิทยุชุมชนและวิทยุสาธารณะอย่างไรให้อยู่รอด โดยปราศจากการโฆษณา”**โดย... คุณชำนาญ สวมศิริ  |
| ๑๔.๓๐ - ๑๕.๐๐ | พักรับประทานอาหารว่าง |
| ๑๕.๐๐ – ๑๖.๐๐ | แจกประกาศนียบัตรและปิดงาน พร้อมถ่ายภาพร่วมกัน |

หมายเหตุ : ช่วงเช้ามีเบรคเครื่องดื่มและอาหารว่างในห้องสัมมนา, กำหนดการและวิทยากรอาจเปลี่ยนแปลงได้ตามความเหมาะสม

****

**แบบตอบรับการลงทะเบียน
โครงการ ฝึกอบรมเพื่อพัฒนาวิชาชีพในกิจการกระจายเสียงและกิจการโทรทัศน์**

**หัวข้อ “การพัฒนาศักยภาพผู้ประกอบกิจการวิทยุกระจายเสียงไปสู่ความเป็นมืออาชีพ” ระยะที่ ๑**

**สำหรับผู้ประกอบการวิทยุชุมชน (ผู้รับใบอนุญาตทดลองออกอากาศในลักษณะชั่วคราว)**

**ระหว่างวันที่ ๗ – ๘ สิงหาคม ๒๕๕๖**

**ณ ห้องทะเลใน โรงแรมร้อยเกาะ จังหวัดสุราษฎร์ธานี**

**๑. ข้อมูลสถานีวิทยุ จังหวัด**

ชื่อสถานี.....................................................ความถี่.......................รหัสสถานี/เลขที่ใบอนุญาต.................................

ที่อยู่.........................................................................................................................................................................

โทรศัพท์.............................................โทรสาร.........................................โทรศัพท์มือถือ.........................................

E-mail address………………………………………………………………………………………………………………………………………

ประเภทการประกอบกิจการ 🗖 สาธารณะ 🗖 ชุมชน 🗖 ธุรกิจ

**๒. มีความประสงค์**

🗖 เข้าอบรม 🗖 ไม่สามารถเข้าร่วมอบรมได้

**ที่พัก** 🗖 พักค้างคืนวันที่ ๗ สิงหาคม ๒๕๕๖ 🗖 ไม่พักค้างคืน

อาหาร 🗖 ปกติ 🗖 มังสวิรัติ 🗖 มุสลิม

**๓. รายชื่อผู้เข้ารับการอบรม (สถานีละไม่เกิน ๒ ท่านต่อ ๑ สถานีวิทยุ)**
 ๓.๑ ชื่อ-นามสกุล..........................................................................ตำแหน่ง.........................................................

 โทรศัพท์.....................................โทรสาร......................................โทรศัพท์มือถือ.........................................

E-mail address…………………………………………………………..………….………………………………………………..

๓.๒ ชื่อ-นามสกุล.....................................................................ตำแหน่ง............................................................

โทรศัพท์.......................................โทรสาร..................................โทรศัพท์มือถือ.........................................

E-mail address………………………………………………………………………………………………..………………………

**กรุณาส่งแบบตอบรับการลงทะเบียนเข้าอบรมฯ พร้อมสำเนาบัตรประชาชน และสำเนาใบอนุญาตทดลองประกอบกิจการฯ *ภายในวันพุธที่ ๓๑ กรกฎาคม ๒๕๕๖* โทรสารหมายเลข** **๐๒-๒๗๘๔๔๒๗
โทรศัพท์หมายเลข ๐๒-๒๗๑๐๑๕๑-๖๐ ต่อ ๔๖๗-๔๖๘ หรือทาง E-mail cs.nbtc@gmail.com**

**หมายเหตุ ๑. การเข้ารับการอบรม ไม่เสียค่าลงทะเบียน และจะได้รับชุดการบรรยายฟรี**

 **๒. ผู้เข้าร่วมอบรมครบหลักสูตร ๒ วัน เท่านั้น ที่จะได้รับประกาศนียบัตร**

 **๓. สำนักงาน กสทช. จัดห้องพักให้ผู้เข้าอบรม ๑ คืน (พักคู่) ในพื้นที่จังหวัดนครศรีธรรมราช ชุมพร ระนอง ภูเก็ต พังงา กระบี่ และประจวบคีรีขันธ์ ยกเว้นผู้ประกอบการในพื้นที่อำเภอเมือง จังหวัดสุราษฎร์ธานี**

 **๔. สำนักงาน กสทช.จะปิดรับลงทะเบียนหน้างาน เวลา ๑๐.๐๐ น. มิฉะนั้นจะถือว่าสละสิทธิ์**